ai4bharat/Pralekha huggingface dataset:
குறு சிறு மற்றும் நடுத்தர தொழில் துறை அமைச்சகம்
கொவிட் தொற்றினால் பாதிக்கப்பட்ட குடும்பங்களின் பெண்களுக்கு சுய வேலைவாய்ப்பு: காதி மற்றும் கிராமத் தொழில்கள் ஆணையத்தின் முன்முயற்சி
கொவிட்- 19 பெருந்தொற்றினால் தங்கள் குடும்பத்தாரை இழந்த கோவாவைச் சேர்ந்த ஒன்பது பெண்களின் நிலையான சுய வேலைவாய்ப்புக்கு காதி மற்றும் கிராமத் தொழில்கள் ஆணையம் வழிவகை செய்துள்ளது.
பிரதமரின் வேலைவாய்ப்பு உருவாக்கத் திட்டத்தின் கீழ் தங்களது சொந்த உற்பத்தி ஆலைகளை நிறுவ அவர்களுக்கு நிதியுதவி வழங்கப்பட்டுள்ளது. பெருந்தொற்றினால் பாதிக்கப்பட்ட மக்களுக்கு வாழ்வாதாரத்தை ஏற்படுத்தித் தருவதற்காக அரசு முகமை ஆதரவளிப்பது இதுவே முதல் முறையாகும்.
ஒன்பது பெண்களுக்கும் ரூ. 1.48 கோடி மதிப்பிலான காசோலைகளை காதி மற்றும் கிராமத் தொழில்கள் ஆணைய தலைவர் திரு விநய் குமார் சக்சேனா திங்கட்கிழமை அன்று வழங்கினார்.
ஆடை தைத்தல், வாகன பழுது நீக்கம், வெதுப்பகம், அழகு நிலையம், மூலிகை மற்றும் ஆயுர்வேத மருந்துகள் உள்ளிட்ட தொழில்களை அவர்கள் விரைவில் தொடங்கவுள்ளனர். பிரதமரின் வேலைவாய்ப்பு உருவாக்கத் திட்டத்தின் கீழ் ஒவ்வொருவருக்கும் தலா ரூ. 25 லட்சம் வரையிலான கடன் வழங்கப்பட்டுள்ளது. இந்த ஒவ்வொரு தொழிலும் குறைந்தபட்சம் 8 பேருக்கு வேலைவாய்ப்பை உருவாக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1752824
----
(Visitor Counter : 180
ஆயுஷ்
பாரம்பரிய மருத்துவ முறை துறையில் இந்தியா மற்றும் கொலம்பியா இடையேயான புரிந்துணர்வு ஒப்பந்தம் – மத்திய அமைச்சரவை ஒப்புதல்
இந்திய பாரம்பரிய மருத்துவ துறையை அமைக்க ஒத்துழைப்பு வழங்க இந்தியா மற்றும் கொலம்பியா இடையேயான புரிந்துணர்வு ஒப்பந்தம் கையெழுத்திட பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்தது உள்ளது. கொலம்பியாவில் இந்தியப் பாரம்பரிய மருத்துவ முறையையை ஊக்குவிக்கவும் பரப்பவும் இது உதவும்.
(புரிந்துணர்வு ஒப்பந்தத்தினால், பாரம்பரிய மருத்துவ முறையில் மருத்துவர்களுக்கு பயிற்சி அளிக்க நிபுணர்கள் பரிமாற்றம் மற்றும் விரிவான ஆய்வு நடத்தவும் இந்த புரிந்துணர்வு ஒப்பந்தம் வழிவகுக்கும். இதனால், மருந்து தொடர்பான வளர்ச்சியில் புதிய கண்டுபிடிப்புகள் மற்றும் பாரம்பரிய மருத்துவ நடைமுறை பெருகும் என்று எதிர்பார்க்கப்படுகிறது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்முவில் உள்ள கதுவாவில் பிரதமரின் கிராம சாலைகள் திட்டத்தின் கீழ் பணி முடிக்கப்பட்ட 68 சாலைகளை மத்திய அமைச்சர் டாக்டர் ஜிதேந்திர சிங் ஆய்வு செய்தார்
ஜம்முவில் உள்ள கதுவாவில் பிரதமரின் கிராம சாலைகள் திட்டத்தின் கீழ் பணி முடிக்கப்பட்ட 68 சாலைகளை மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று ஆய்வு செய்தார்.
ஐக்கிய அரபு அமீரக அதிபர் திரு ஷேக் கலீஃபா பின் சயீத் அல்-நஹ்யானின் மறைவுக்கு மரியாதை செலுத்தும் வகையில் இன்று அனுசரிக்கப்படும் அரசு துக்கம் காரணமாக சாலைகளின் திறப்பு விழாவை அவர் ஒத்திவைத்தார்.
547 கோடி ரூபாய் செலவில் கட்டப்பட்ட, 526 கிலோமீட்டர் சாலைகளால் ஒரு லட்சத்து 20,000-க்கும் அதிகமான மக்கள் பயனடையக்கூடும் என்று டாக்டர் ஜிதேந்திர சிங் தெரிவித்தார். கொவிட்-19 பெருந்தொற்று காரணமாக கடுமையான சவால்கள் இருந்தபோதிலும், சில திட்டங்களைத் தவிர அனைத்து திட்டங்களும் குறிப்பிட்ட காலக்கெடுவிற்குள் முடிக்கப்பட்டன என்று அவர் கூறினார்.
பெருந்தொற்றின் சவால்களுக்கு இடையிலும், வளர்ச்சியின் வேகத்தில் நாடு, குறிப்பாக ஜம்மு காஷ்மீர் யூனியன் பிரதேசம், சமரசம் செய்யவில்லை என்று அவர் கூறினார். சாலைகளை வளர்ந்து வரும் நாட்டின் உயிர்நாடி என்று குறிப்பிட்ட அவர், கல்வி, சுகாதாரம், விவசாய விளைபொருட்களை சந்தைப்படுத்துதல் போன்ற பல்வேறு துறைகளில் இவை பலன்களைத் தருவதோடு, பல சமூக நலன்களையும் கொண்டு வரும் என்றார்.
ரூ 29.50 கோடி மதிப்பீட்டில் கட்டப்பட்டுள்ள 22 பாலங்களின் நிறைவுப் பணிகளையும் அமைச்சர் பார்வையிட்டார், விரைவில் அவை மக்களுக்கு அர்ப்பணிக்கப்படும். பிரதமர் திரு நரேந்திர மோடி அரசின் கடந்த 7-8 ஆண்டுகளில், நாட்டின் பணி கலாச்சாரம் ஒரு பெரிய மாற்றத்திற்கு உள்ளாகியுள்ளது என்றும் டாக்டர் ஜிதேந்திர சிங் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1825361
இளைஞர் நலன் மற்றும் விளையாட்டு அமைச்சகம்
கொரான தொற்றுக்கு சிகிச்சை பெற்ற மாற்றுத்திறன் வில்வித்தை வீரர் அங்கிட் குணம் அடைந்தார்
கொரோனா தொற்றால் பாதிக்கப்பட்டிருந்த மாற்றுத்திறனாளியான வில்வித்தை வீரர் அங்கிட் குணம் அடைந்தார்.
கொரோனா தொற்று உறுதி செய்யப்பட்டதை அடுத்து கடந்த 13-ம் தேதி சோனபட்டில் உள்ள பகவான்தாஸ் மருத்துவமனையில் அங்கிட் சிகிச்சைக்காக அனுமதிக்கப்பட்டார். சிகிச்சைக்குப் பின்னர் குணம் அடைந்தார். எனினும், அவர் பத்து நாட்கள் தம்மை தனிமைப்படுத்திக் கொள்ள வேண்டும் என்று மருத்துவர்கள் அறிவுறுத்தி உள்ளனர். இதையடுத்து அவரை அவரது குடும்பத்தினர் அவரை வீட்டுக்கு அழைத்துச் சென்றனர்.
முகாமில் பங்கேற்பதற்கு முன்பு எடுக்கப்பட்ட ஆர்டி-பிசிஆர் கொரோனா தொற்று சோதனையில் தொற்று இல்லை என்று முடிவு வந்ததால் சோன்பட்டில் கடந்த ஐந்தாம் தேதி தொடங்கிய தேசிய முகாமில் அங்கிட் பங்கேற்றிருந்தார். பின்னர் முகாம் வளாகத்தில் மேற்கொள்ளப்பட்ட நிலையான வழிகாட்டும் செயல்முறைகளின் போது கடந்த 12ம் தேதி மீண்டும் அவருக்கு நடந்த கொரோனா தொற்று சோதனையில் தொற்று இருப்பது உறுதி செய்யப்பட்டது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1667110
------
(Visitor Counter : 91
உள்நாட்டு விமானப் போக்குவரத்து அமைச்சகம்
சிவில் விமானப் போக்குவரத்து அமைச்சகத்துடன் இணைந்து நாடாளுமன்ற ஆலோசனைக் குழுக் கூட்டம் நடைபெற்றது
சிவில் விமானப் போக்குவரத்து அமைச்சகத்தின் நாடாளுமன்ற ஆலோசனைக் குழுவின் கூட்டம் இன்று நடைபெற்றது. இக்கூட்டத்தில் மின்னணு - சிவில் விமானப் போக்குவரத்து பாதுகாப்புப் பணியகத்தின் செயல்பாடுகள்” என்ற தலைப்பில் விவாதம் நடைபெற்றது.
இதுகுறித்து விளக்கம் அளித்த சிவில் விமானப் போக்குவரத்து அமைச்சர் திரு ஜோதிராதித்ய எம். சிந்தியா, சிவில் விமானப் பாதுகாப்புப் பணியகம்  தேசிய விமானப் பாதுகாப்புத் திட்டத்தை நிறுவி, அதன் மேம்பாடு, அமலாக்கம், பராமரிப்பு மற்றும் மதிப்பாய்வு செய்கிறது. இது விமானங்களின் பாதுகாப்பு, ஒழுங்குமுறை மற்றும் செயல்திறனைக் கருத்தில் கொண்டு, சட்டவிரோத குறுக்கீடு மற்றும் அச்சுறுத்தல் போன்ற செயல்களுக்கு எதிராக சிவில் விமானப் போக்குவரத்து நடவடிக்கைகளைப் பாதுகாக்கிறது. இந்தப் பணியை தற்போது மின்னணு - வில் விமானப் போக்குவரத்து பாதுகாப்பு பணியகம் மேற்கொண்டுள்ளது. இது மின்னணு நிர்வாகத்தின் கீழ் உள்ளக செயல்முறைகளை தனித்து இயங்குவதற்கான ஒரு முயற்சியாகும். இது பங்குதாரர்களை வசதிகளை எளிதாக்குவதற்கான ஆன்லைன் தளமாக செயல்படும். இதன் முழு செயல்பாதுகளும் வெளிப்படைதன்மை, திறன் வாய்ந்த மற்றும் எளிமையயாக கைய்யாளக்கொடிய வகையில் மாற்றும் நோக்கத்துடன், தற்போதுள்ள செயல்முறைகள் மற்றும் நிறுவன கட்டமைப்பின் பலத்தை இது மேம்படுத்த உதவிடும். இது பல்வேறு பிரிவுகள் மற்றும் செயல்முறைகளில் தொழில்நுட்ப ஒருங்கிணைப்பு மூலம் அலுவலக நடைமுறைகளை டிஜிட்டல் மயமாக்கப்பட்டு, விரைவான ஒப்புதல் வர்த்தகம் புரிதலை எளிமையாக்குவதை உறுதி செய்யும்.
எளிமையான டிஜிட்டல் பயன்பாடு தொகுதியின் கீழ், பாதுகாப்பு அனுமதி வழங்கப்படுமென அமைச்சர் சிந்தியா கூறினார். மின்னணு-பயிற்சி தொகுதியின் கீழ், விமான பாதுகாப்பு பயிற்சி மற்றும் சான்றிதழ்களுக்காக 16 பயிற்சி வகுப்புகள் நடத்தப்படுகின்றன. இந்தத் தொகுதியானது ஆன்லைன் சோதனை மற்றும் அளிக்கப்படும் பயிற்சியின் தரம் பற்றிய பயனுள்ள மேற்பார்வை ஆகியவற்றை உள்ளடக்கியது. மையப்படுத்தப்பட்ட அணுகல் கட்டுப்பாட்டு அமைப்பு  பயோ-மெட்ரிக் மூலம் விமான நிலைய நுழைவு அனுமதி மற்றும் வாகன நுழைவு அனுமதிக்கான ஆன்லைன் அமைப்பைக் கையாள்கிறது. இது அங்கீகரிக்கப்பட்ட அரசு மற்றும் தனியார் நிறுவனங்களின் பணியாளர்கள் மற்றும் விமான நிலையங்களில் மண்டலங்கள் முழுவதும் அங்கீகரிக்கப்பட்ட வாகனங்களின் அணுகலை ஒழுங்குபடுத்தும். மின்னணு பாதுகாப்பு நடவடிக்கை என்பது பாதுகாப்பு திட்ட அனுமதிகளுக்கான ஒற்றைச் சாளர வசதியாகும். மின்-தரக் கட்டுப்பாட்டு தொகுதி என்பது விமான நிலையங்களின் பாதுகாப்பு தணிக்கை மற்றும் பாதுகாப்பு ஆய்வுக்கானது. e-Sahaj, CACS மற்றும் e-training ஆகிய 3 தொகுதிகளுக்கான பணிகள் முடிக்கப்பட்டு அவை தொடங்கப்பட்டுள்ளன என்று தெரிவிக்கப்பட்டது. டிஜிட்டல் பாதுகாப்பு தொகுதிக்கான பணிகள் 2022-ம் ஆண்டு ஜூன் மாதத்திற்குள் முடிவடையும் என்றும், மின்னணு-தரக் கட்டுப்பாட்டு திட்டம் இந்த ஆண்டு ஆகஸ்ட் மாதத்திற்குள் முடிவடையும் என்றும் தெரிவிக்கப்பட்டுள்ளது.
இந்த ஆலோசனைக்கு கூட்டத்தில் நாடாளுமன்ற உறுப்பினர்கள் பல முக்கிய ஆலோசனைகளை வழங்கினர். இந்தக் கூட்டத்தில் சிவில் விமானப் போக்குவரத்து அமைச்சகத்தின் இணை அமைச்சர் ஜெனரல்  டாக்டர் வி.கே.சிங், சிவில் விமானப் போக்குவரத்துச் செயலாளர் ராஜீவ் பன்சால் மற்றும் அமைச்சக அதிகாரிகள், இந்திய விமான நிலைய ஆணையம், பிசிஏஎஸ், டிஜிசிஏ ஆகிய அமைப்புகளின் அதிகாரிகளும் கலந்து கொண்டனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1815675
பாதுகாப்பு அமைச்சகம்
கோவிட்-19க்கு எதிராகப் போராடும் தேசிய கடமையை ஆற்றுவதற்கு ”என்சிசி மாணவர் யோக்தானைப் பயன்படுத்துதல்” திட்டத்தின் கீழ் தன்னார்வ மாணவர்களை தேசிய மாணவர் படை அமைப்பு அனுப்புகிறது.
என்சிசி மாணவர்களுக்கான தற்காலிக வேலைவாய்ப்பு குறித்த நெறிமுறைகள் வழங்கப்பட்டுள்ளன
கோவிட்-19க்கு எதிரான நாட்டின் போராட்டத்தில் சிவில் அதிகாரிகளுக்கு உதவும் வகையில் ”என்சிசி மாணவர் யோக்தானைப் பயன்படுத்துதல்” திட்டத்தின் கீழ் தேசிய மாணவர் படையினரின் சேவைகளை வழங்குவதற்கு தேசிய மாணவர் படை  அமைப்பு முன்வந்துள்ளது. இதற்காக தனது தேசிய மாணவர் படையினருக்கான தற்காலிக வேலைவாய்ப்புக்கான வழிகாட்டி நெறிமுறைகளை தேசிய மாணவர் படை அமைப்பு வெளியிட்டுள்ளது. இவர்கள் நிவாரண நடவடிக்கைகளையும் நோய்த் தொற்றுக்கு எதிரான போராட்டத்தில் பல்வேறு நிறுவனங்களின் செயல்பாடுகளையும் விரைவுபடுத்தும் பணியில் ஈடுபடுவார்கள்.
உதவித் தொலைபேசி எண்கள் / அழைப்பு மையங்களை நிர்வகித்தல், நிவாரணப் பொருள்கள் / மருந்துகள் / உணவு / அத்தியாவசியப் பொருள்கள் ஆகியவற்றை விநியோகித்தல், சமுதாயத்தினருக்கு உதவுதல், தகவல் தரவு மேலாண்மை மற்றும் வரிசையில் நிற்க வைத்தல், போக்குவரத்தை ஒழுங்குபடுத்துதல் உள்ளிட்ட வேலைகளில் தேசிய மாணவர் படையினர்  ஈடுபடுவார்கள். வழிகாட்டி நெறிமுறைகளின்படி சட்டம் ஒழுங்கு சூழலை கையாளும் பணியில் அல்லது இராணுவப்பணிகளில் அல்லது நோய்த்தொற்று ஏற்படக்கூடிய இடங்களில் இவர்கள் பணியில் ஈடுபடுத்தப்பட மாட்டார்கள்.
18 வயதிற்கு மேற்பட்ட சீனியர் பிரிவு தன்னார்வல மாணவர் படையினர் மட்டுமே பணி அமர்த்தப்படுவார்கள். 8 முதல் 20 எண்ணிக்கையிலான மாணவர்கள் சிறு குழுவாக உருவாக்கப்பட்டு பணியில் அமர்த்தப்படுவார்கள். இவர்கள் நிரந்தரப் பயிற்சி அலுவலர் அல்லது / மற்றும் அசோசியேட் என்சிசி அலுவலரின் கண்காணிப்பின் கீழ் பணியாற்றுவார்கள்.
இத்தகைய தன்னார்வல தேசிய மாணவர் படையினை பணி அமர்த்துவதற்கு மாநில அரசுகள் / மாவட்ட நிர்வாகம் மாநில என்சிசி இயக்குநரகம் மூலம் வேண்டுகோள் விடுக்க வேண்டும். இயக்குநரகம் / குரூப் ஹெட்குவார்ட்டர்ஸ் / தனிப்பிரிவு நிலையில் மாநில அரசு / உள்ளூர் சிவில் அதிகாரிகளுடன் கலந்தாலோசித்து பணிகள் ஒருங்கிணைக்கப்படும். மாணவர் படையினர் பணிக்காக அனுப்பப்படுவதற்கு முன்பு கள நிலவரங்களும் சொல்லப்பட்டுள்ள நிபந்தனைகளும் அவர்களுக்கு ஏற்ற வகையில் இருக்கிறதா என்பது உறுதி செய்யப்படும்.
(
குடியரசுத் தலைவர் செயலகம்
43வது தேசியக் குழு பாட்டுப் போட்டியில் குடியரசுத் தலைவர் பங்கேற்பு
பாரத் விகாஸ் பரிஷத் இன்று புது தில்லியில் ஏற்பாடு செய்திருந்த தேசப்பற்று பாடல்களுக்கான தேசியச் சேர்ந்திசைப் பாட்டுப் போட்டியில் குடியரசுத் தலைவர் திரு. ராம் நாகோவிந்த் பங்கேற்று உரையாற்றினார்.
இந்த நிகழ்ச்சியில் பேசிய குடியரசுத் தலைவர் வெற்றிபெற்றவர்களுக்கு வாழ்த்து தெரிவித்தார். மேலும், ஐந்து லட்சத்திற்கும் மேலான குழந்தைகள் இந்தப் போட்டியின் பல்வேறு நிலையில் பங்கேற்று இந்தப் போட்டியை ஒரு இயக்கமாகவே மாற்றியுள்ளனர். கடந்த 50 வருடங்களாக இந்தச் சேர்ந்திசைப் பாட்டுப் போட்டியினை நடத்தி இந்தப் போட்டியின் மூலம் தேசப்பற்று உணர்வைப்பேணிப்பாதுகாத்து வரும் பாரத் விகாஸ் பரிஷத்திற்கு அவர் தனது வாழ்த்துகளைத் தெரிவித்தார்.
தேசப்பற்று உள்ள குடிமக்களின் பலமான அடித்தளம் கொண்டே ஒன்றுபட்ட மற்றும் வலிமையான நாடுஉருவாக்கப்படுகிறது. தேசப்பற்று உணர்வைப் பாதுகாக்க அது அடுத்த தலைமுறைக்கு எடுத்துரைக்கப்பட வேண்டும், என்று கூறிய அவர் இவ்வகையில் பாரத் விகாஸ் பரிஷத்தின் பணி பாராட்டுக்குரியது என்றார்.
PIB Headquarters
அண்ணாசாலை தலைமை அஞ்சலகத்தில் குறை தீர்வு முகாம்
வரும் 15.12.2018 அன்று காலை 11.00 மணியளவில் அண்ணாசாலை தலைமை அஞ்சலகத்தில் குறை தீர்வு முகாம் நடைபெற உள்ளது. அண்ணாசாலை தலைமை அஞ்சலகம், சென்னை 600 002 வாயிலாக தபால் சேவைகள் அதாவது மணியார்டர் / பதிவுத்தபால் / சேமிப்பு வங்கி முதலிய சேவைகளை பெற்று வரும் பயனாளிகள், சேவைகளில் ஏதேனும் குறைகள் இருப்பின் அவற்றை நேரிலோ, தபால் வாயிலாகவோ அல்லது மின் அஞ்சல் வாயிலாகவோ, , 12.12.2018 அன்றோ அல்லது அதற்கு முன்பாகவோ, தலைமை அஞ்சலக அதிகாரி, அண்ணா சாலை தலைமை அஞ்சலகம், சென்னை 600 002 அவர்களுக்கு “குறை தீர்வு முகாம்” என்ற தலைப்பில் அனுப்பிவைக்குமாறு கேட்டுக் கொள்ளப்படுகிறார்கள். மேலும் 15.12.2018 அன்று காலை 11.00 மணியளவில் பயனாளிகள் குறை தீர்வு முகாமில் நேரில் வந்தும் கலந்து கொள்ளலாம் என்று கேட்டுக் கொள்ளப்படுகிறார்கள்.
ரெயில்வே அமைச்சகம்
உபயதுல்லா கான் ஹாக்கிக் கோப்பையை வென்றது ரயில்வே அணி
உபயதுல்லா கான் ஹெரிடேஜ் ஹாக்கிக் கோப்பை: இந்திய ரயில்வேயின் ஆண்கள் அணி வென்றது.
உயதுல்லா கான் ஹெரிடேஜ் ஹாக்கிப் போட்டி மத்தியப்பிரதேசத்தில் உள்ள போபாலில் கடந்த 21ம் தேதி முதல் இன்று வரை நடந்தது. மேஜர் தயானந்த் ஸ்டேடியத்தில் நடந்த இறுதிப் போட்டியில் ரயில்வே விளையாட்டு மேம்பாட்டு வாரிய அணியும், இந்திய ராணுவத்தின் 11வது பிரிவு அணியும் இன்று மோதின. இதில் ரயில்வே ஆண்கள் அணி இரண்டு கோல்கள் போட்டு கோப்பையைக் கைப்பற்றியது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleseDetail.aspx?PRID=1810282
சுகாதாரம் மற்றும் குடும்ப நலத்துறை அமைச்சகம்
பெண்களின் சுகாதார சவால்கள், அணுகுமுறை மற்றும் தடுப்பு குறித்த கருத்தரங்கம் – மத்திய அமைச்சர் திருமதி அனுப்ரியா பட்டேல் துவக்கி வைத்தார்
மத்திய சுகாதாரம் மற்றும் குடும்ப நலத்துறை இணையமைச்சர் திருமதி அனுப்ரியா பட்டேல் பெண்களின் சுகாதார சவால்கள், அணுகுமுறை மற்றும் தடுப்பு குறித்த கருத்தரங்கத்தை இன்று துவக்கி வைத்தார். இந்நிகழ்ச்சியில் பேசிய அமைச்சர், பெண்கள் துடிப்பான சமூகத்தின் வலுவான தூண்கள் என்று கூறினார். பெண்கள் மற்றும் குழந்தைகளுக்கு முழுமையான கவனிப்பை வழங்கினால் மட்டுமே, நாடு திடமான வளர்ச்சியை அடைய முடியும் என்று கூறினார்.
மேலும், இந்நிகழ்ச்சியில் பேசிய அமைச்சர், பெண்களின் சுகாதாரத்தில் இந்தியா குறிப்பிட்ட அளவு வளர்ச்சியை எட்டியுள்ளது என்றார். இந்த வளர்ச்சியை பிரதிபலிக்கும் வகையில் மகப்பேறு தொடர்பான பிரச்சினைகளில் தாய் இறப்பு விகிதம் உள்ளது. 2014 முதல் 16 வரை ஒரு லட்சம் பிரசவத்தில், 130 இறப்புகள் மட்டுமே ஏற்பட்டுள்ளன. இதன் அடிப்படையில் ஒவ்வொரு நாளும் நாம் 30 க்கும் மேற்பட்ட தாய்மார்களை காப்பாற்றி வருகிறோம் என்று அமைச்சர் கூறினார். தேசிய சுகாதார இயக்கத்தின் கீழ் தொடர்ந்து கவனம் செலுத்தும் அணுகுமுறையை மேற்கொண்டு மகப்பேறு காலத்தில் பெண்களுக்கு சிறந்த சுகாதாரம் உறுதி செய்யப்படுகிறது. இந்த நடவடிக்கைகளால் மருத்துவமனைகளில் குழந்தை பிறப்பு 78.9 சதவீதமாக அதிகரித்துள்ளது. தேசிய சுகாதார இயக்கத்தின்கீழ் மருத்துவமனையில் மகப்பேறு வசதிகள் 18 சதவீதத்திலிருந்து 52 சதவீதமாக அதிகரித்துள்ளது. ஊரகப் பகுதிகளில் பொது சுகாதாரம் வசதிகளுக்கான செலவு குறைந்துள்ளது என்று அமைச்சர் தெரிவித்தார்.
தரமான சுகாதார சேவைகளை வழங்க அரசு உறுதிபூண்டுள்ளதை நினைவுகூர்ந்த அமைச்சர், தரமான கவனிப்பு வழங்குவதற்கு சிறந்த அக்கறை தேவை என்று கூறினார். இதை புரிந்து கொண்ட மத்திய சுகாதார அமைச்சகம் லக்ஷயா  என்ற மகப்பேறு அறையின் தரத்தை மேம்படுத்தும் முன்முயற்சியை 2017 ஆம் ஆண்டு துவக்கி வைத்தது. இந்த முன்முயற்சி மகப்பேறு அறைகள் மற்றும் தாய்க்கான அறுவை சிகிச்சைப் பிரிவுகளில், பிரசவத்தின் போது சிறந்த கவனிப்பையும், சுகாதாரத்தையும், மாண்பையும் தாய்க்கு வழங்க உறுதி செய்கின்றது என்று அமைச்சர் கூறினார். மேலும், ஆயுஷ்மான் பாரத் திட்டம் துவங்கப்பட்டுள்ளதால், பெண்கள் சுகாதாரம் குறித்த பிரச்சினைகளுக்கு தீர்வு காணும் வழிகள் வலுப்படுத்தப்பட்டுள்ளன என்று அமைச்சர் குறிப்பிட்டார்
இந்நிகழ்ச்சியில் “இந்தியாவில் மார்பக புற்றுநோய்”  என்ற அறிக்கையை மத்திய இணையமைச்சர் திருமதி அனுப்ரியா பட்டேல் வெளியிட்டார். நித்தி ஆயோக்கின் உறுப்பினர் டாக்டர் வினோத் பால் மற்றும் சுகாதாரத் துறை செயலர் திருமிகு பிரித்தி சுடான் இந்நிகழ்ச்சியில் பங்கேற்றனர்.
புள்ளியியல் மற்றும் திட்ட அமலாக்கம் அமைச்சகம்
இந்தியாவில் ஊதிய அறிக்கை - வேலைவாய்ப்பு குறித்த ஒரு முறையான முன்னோக்கு
2017 செப்டம்பர் முதல் 2021 ஜூன் வரையிலான காலத்தில், நாட்டின் வேலைவாய்ப்பு கண்ணோட்டம் குறித்த செய்தி குறிப்பை, புள்ளியியல் மற்றும் திட்ட அமலாக்க அமைச்சகத்தின், தேசிய புள்ளியியல் அலுவலகம்  வெளியிட்டுள்ளது. சில கோணங்களில் முன்னேற்றத்தை மதிப்பிட, மாநில அரசு முகமைகளிடம் உள்ள நிர்வாக ஆவணங்கள் அடிப்படையில் இது வெளியிடப்பட்டுள்ளது. இதன் விரிவான அறிக்கையை கீழ்கண்ட இணைப்பில் பார்க்கலாம்.
https://static.pib.gov.in/WriteReadData/specificdocs/documents/2021/aug/doc202182501.pdf
(Visitor Counter : 207
மத்திய அமைச்சரவை
ரே பரேலி, கோரக்பூர், பத்திண்டா, குவஹாத்தி, பிலாஸ்பூர், தியோகர் ஆகிய இடங்களில் தொடங்கப்படும் எய்ம்ஸ் நிறுவனம் ஒவ்வொன்றிற்கும் இயக்குநர் பதவியை உருவாக்க மத்திய அமைசச்சரவை ஒப்புதல்
ரே பரேலி, கோரக்பூர் , பத்திண்டா , குவஹாத்தி , பிலாஸ்பூர் , தியோகர்  ஆகிய இடங்களில் தொடங்கப்படும் எய்ம்ஸ் நிறுவனங்களுக்கு இயக்குநர் பதவியை உருவாக்க பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்தப் பதவிக்கு அடிப்படை சம்பளமான  ரூ. 2,25,00/-உடன் மருத்துவப் பணி செய்யாததற்கான படி எனினும் ரூ. 2,37,500-க்கு மிகாமல் இருக்கும்.
இயக்குநரே அந்த நிறுவனத்தின் தலைமை செயல் அலுவராக இருந்து நிறுவனத்தின் அனைத்து நிர்வாகத்திற்கும் பொறுப்பேற்பார். இந்நிறுவனத்தின் அலுவலர்கள் மற்றும் பணியாளர்களுக்குப் பணிகளைப் பிரித்து நியமிக்கும் பொறுப்பு அவரையே சாரும்.
பிரதமர் அலுவலகம்
பிரதமர் திரு. நரேந்திர மோடி, அமெரிக்க அதிபர் திரு.டொனால்டு டிரம்ப்-புடன் தொலைபேசி மூலம் பேச்சுவார்த்தை
பிரதமர் திரு. நரேந்திர மோடி இன்று  அமெரிக்க அதிபர் திரு.டொனால்டு டிரம்ப்பை தொலைபேசியில் தொடர்பு கொண்டு பேசினார். முப்பது நிமிடங்கள் நீடித்த இந்தப் பேச்சுவார்த்தையின்போது, பல்வேறு இருதரப்பு மற்றும் பிராந்திய விவகாரங்கள் குறித்து விவாதிக்கப்பட்டது. இந்தப் பேச்சுவார்த்தை, இரு தலைவர்களுக்கு இடையேயான நட்புறவை வெளிப்படுத்தும் விதமாக, சுமூகமாகவும், நல்லிணக்கத்துடனும் இருந்தது.
இந்த ஆண்டு ஜூன் இறுதியில், ஒசாகாவில் நடைபெற்ற ஜி-20 மாநாட்டின் இடையே தாங்கள் இருவரும் சந்தித்துப் பேசியதை பிரதமர் நினைவுகூர்ந்தார்.
ஒசாகாவில் நடைபெற்ற இருதரப்பு பேச்சுவார்த்தையை சுட்டிக்காட்டிய பிரதமர், இந்திய வர்த்தகத்துறை அமைச்சரும் அமெரிக்க வர்த்தக பிரதிநிதியும் விரைவில் சந்தித்து, பரஸ்பரம் பலன் அளிக்கக்கூடிய வகையில் இருதரப்பு வர்த்தகத்தை மேம்படுத்துவதற்கான வாய்ப்புகள் குறித்து விவாதிப்பார்கள் என நம்பிக்கை தெரிவித்தார்.
பிராந்திய நிலைமையைப் பொறுத்தவரை, இந்தப் பிராந்தியத்தில் உள்ள சில தலைவர்கள் இந்தியாவுக்கு எதிரான வன்முறையை தூண்டும் வகையில் தொடர்ந்து பேசிவருவது, அமைதிக்கு உகந்ததல்ல என்று பிரதமர் சுட்டிக்காட்டினார். மேலும், பயங்கரவாதம் மற்றும் வன்முறையற்ற சூழலை உருவாக்க வேண்டியதன் அவசியம் மற்றும் எல்லைதாண்டிய பயங்கரவாதத்தை ஒழிப்பது குறித்தும் அவர், இந்த பேச்சுவார்த்தையின்போது வலியுறுத்தினார்.
இந்தப் பாதையைப் பின்பற்றி, வறுமை, எழுத்தறிவின்மை மற்றும் நோய்களை எதிர்த்துப் போராடும் யாருடனும் இந்தியா ஒத்துழைக்கும் என்ற நிலைப்பாட்டையும் பிரதமர் மீண்டும் உறுதிப்படுத்தினார்.
ஆப்கானிஸ்தான் சுதந்திரமடைந்து 100 ஆண்டுகள் ஆவதை நினைவுகூர்ந்த பிரதமர், ஒன்றுபட்ட பாதுகாப்பான, ஜனநாயக ரீதியான மற்றும் உண்மையான சுதந்திரமுள்ள ஆப்கானிஸ்தானை உருவாக்குவதென்ற இந்தியாவின் நீண்டகால மற்றும் நிகரற்ற ஆதரவையும் உறுதிப்படுத்தினார்.
தொலைபேசியில் அவ்வப்போது தொடர்பு கொள்ள ஒத்துழைத்து வரும் அதிபர் டிரம்ப்புக்கு தமது பாராட்டுக்களை தெரிவித்துக் கொண்டதாகவும் பிரதமர் தெரிவித்துள்ளார்.
பாதுகாப்பு அமைச்சகம்
பல்முனை செயல்பாடுகள் குறித்து இந்திய ராணுவத்தின் தேசிய கருத்தரங்கம்
‘திவ்ய-திருஷ்டி 2021’ என்னும் தலைப்பில், பல்முனை செயல்பாடுகள் மற்றும் எதிர்கால சிக்கல்கள் குறித்த இந்திய ராணுவ தேசிய கருத்தரங்கு/இணைய கருத்தரங்கை 2021 பிப்ரவரி 11 அன்று தரைவழி போர்முறை கல்விக்கான மையம் நடத்தியது.
ராணுவ தலைமை தளபதி ஜெனரல் எம் எம் நரவாணே, துணைத் தளபதி லெப்டினெண்ட் ஜெனரல் சி பி மொகந்தி மற்றும் இதர உயரதிகாரிகள் இணைய கருத்தரங்கில் பங்கேற்றனர்.
துவக்கவுரை ஆற்றிய தலைமை தளபதி, எதிர்காலத்தில் தேச பாதுகாப்புக்கு ஏற்படக்கூடிய அச்சுறுத்தல்கள் மற்றும் சவால்கள் குறித்து பேசினார். எனவே, அனைத்து மட்டங்களிலும் எச்சரிக்கையுடன் செயல்பட வேண்டும் என்றார் அவர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697185
-----
(Visitor Counter : 150
பிரதமர் அலுவலகம்
பூட்டான் ப்ருக் நியாம்ரப் ட்சோக்பா கட்சி தலைவர் டாக்டர். லோட்டே ஷெரிங்குடன் பிரதமர் தொலைபேசியில் உரையாடல்; பூட்டான் பொது தேர்தலில் அவரது கட்சி வெற்றி பெற்றதற்காக வாழ்த்து தெரிவித்தார்.
பூட்டான் நாட்டை சேர்ந்த ப்ருக் நியாம்ரப் ட்சோக்பா கட்சியின் தலைவர் டாக்டர். லோட்டே ஷெரிங்குடன் பிரதமர் திரு. நரேந்திர மோடி இன்று தொலைபேசியில் உரையாடினார். பூட்டான் நாட்டின் மூன்றாவது பொது தேர்தலில் அவரது கட்சி வெற்றிபெற்றதற்கும் அவர் தேர்தலில் வெற்றிபெற்றதற்கும் பிரதமர் வாழ்த்து தெரிவித்தார். பூட்டானில் ஜனநாயக ஒருங்கிணைப்பிற்கு முக்கிய மைல்கல்லாக அமையும் பொது தேர்தல் வெற்றிகரமாக நடந்ததற்கு வாழ்த்து தெரிவித்தார். பகிரப்பட்டுள்ள நலன்கள் மற்றும் மதிப்புகள், நம்பிக்கை, நல்லெண்ணம் மற்றும் பரஸ்பர புரிதல் ஆகியவற்றை அடிப்படையாக கொண்டு அமைந்துள்ள இந்தியா, பூட்டான் இடையேயான நட்புறவும் ஒத்துழைப்பும் மேலும் வலுவடைய இந்தியா மிகவும் முக்கியத்துவம் அளித்துவருவதாக பிரதமர் மோடி கூறினார்.
இரு நாடுகளுக்கு இடையேயான உறவு பொன்விழா கொண்டாட்டங்கள் கண்டு வருவதை நினைவு கூர்ந்த பிரதமர் மோடி, பூட்டானின் புதிய அரசுடன் இணைந்து பணிபுரிய இந்தியா உறுதியாக உள்ளது என்று கூறினார். பூட்டான் நாட்டு மக்கள் மற்றும் அரசின் நலன்கள் மற்றும் பூட்டானில் சமூக - பொருளாதார மாற்றங்களுக்கான தேசிய முயற்சிகளில் இந்தியா துணை நிற்கும் என்றும் அவர் கூறினார். இந்தியாவிற்கு வருகை தருமாறு டாக்டர். லோட்டே ஷெரிங்கிற்கு பிரதமர் மோடி அழைப்பு விடுத்தார்.
பிரதமர் மோடியின் வாழ்த்துக்கு நன்றி தெரிவித்த டாக்டர். லோட்டே ஷெரிங் பிரதமரின் அழைப்பை ஏற்று விரைவில் இந்தியா வர ஒப்புக்கொண்டார். பூட்டான் மற்றும் இந்திய மக்களின் நலனுக்காக இரு நாடுகளுக்கு இடையே உள்ள பன்முகத்தன்மை கொண்ட ஒத்துழைப்பு உறவினை புதிய உயரத்திற்கு எடுத்து செல்ல இரு தலைவர்களும் ஒப்புக்கொண்டனர்.
(Visitor Counter : 110
பிரதமர் அலுவலகம்
பிரதமர் திரு. நரேந்திர மோடி உகாண்டா அதிபருடன் தொலைபேசி மூலம் கலந்துரையாடல்
பிரதமர் திரு. நரேந்திர மோடி உகாண்டா அதிபர் மேன்மைமிகு யோவேரி காகுட்டா முசேவேனியுடன் இன்று தொலைபேசி மூலம் கலந்துரையாடினார்.
கோவிட்-19 நோய்த் தொற்றை அடுத்து ஏற்பட்டுள்ள பொருளாதார மற்றும் சுகாதாரத் துறை சவால்கள் பற்றி இரு தலைவர்களும் விவாதித்தனர். இப்போதைய சுகாதார நெருக்கடி நேரத்தில் தனது ஆப்பிரிக்க நண்பர்களுக்கு ஆதரவாக இந்தியா இருக்கும் என்று மேன்மைமிகு அதிபர் முசேவேனியிடம் பிரதமர் திரு. மோடி உறுதியளித்தார். உகாண்டாவில் இந்த நோய் பரவாமல் தடுப்பதில், அந்த அரசு மேற்கொள்ளும் முயற்சிகளுக்கு அனைத்து வகையிலும் இந்தியா ஆதரவு அளிக்கும் என்றும் பிரதமர் கூறினார்.
உகாண்டாவில் உள்ள இந்தியர்கள் மீது நல்லெண்ணம், அக்கறை காட்டி வருவதற்காகவும், இப்போதைய நிலையில் அளித்து வரும் ஆதரவிற்காகவும் உகாண்டாவுக்கு பிரதமர் நன்றி தெரிவித்துக் கொண்டார்.
ஜூலை 2018ல் உகாண்டாவுக்கு தாம் மேற்கொண்ட பயணத்தை நினைவுகூர்ந்த பிரதமர் திரு. மோடி, இந்தியா - உகாண்டா உறவின் சிறப்பியல்புகள் பற்றிக் குறிப்பிட்டார்.
கோவிட்-19 சவாலை உலகம் விரைவில் வெற்றி கொள்ளும் என்று இரு தலைவர்களும் நம்பிக்கை தெரிவித்தனர்.
சிறப்பு சேவைகள் மற்றும் கட்டுரைகள்
கோதுமையின் மொத்த மற்றும் சில்லரை விலையை குறைப்பதற்காக 30 லட்சம் மெட்ரிக் டன் கோதுமை வெளிச் சந்தையில் விற்கப்படும் என மத்திய அரசு அறிவித்துள்ளது
கோதுமையின் மொத்த விலை மற்றும் சில்லரை விலையை குறைப்பதற்காக 30 லட்சம் மெட்ரிக் டன் கோதுமை வெளிச் சந்தையில் விற்கப்படும் என மத்திய அரசு அறிவித்துள்ளது. இதற்காக இந்திய உணவுக் கழகத்தின் தமிழ்நாடு மண்டலம் 2023 ஜனவரி 27 அன்று 85,000 மெட்ரிக் டன் கோதுமையை விற்பனை செய்ய இ- ஏலத்திற்கு அறிவிப்பு வெளியிட்டது.
இதனையடுத்து, 01.02.2023 அன்று 21 கிடங்குகளில் இருந்து நடத்தப்பட்ட இ- ஏலத்தின் மூலம் 46,090 மெட்ரிக் டன் கோதுமை பல்வேறு ஏலதாரர்களுக்கு விற்பனை செய்யப்பட்டது. தற்போது கோதுமை மற்றும் கோதுமைப் பொருட்களின் விலையை குறைப்பதற்கு வெளிச்சந்தையில் விடுவிக்கப்பட்டுள்ளது.
இந்நிலையில், வெளிச்சந்தையில் விற்பனை செய்யும் திட்டத்தின் கீழ், மத்திய அரசின் ஒதுக்கீட்டில் தமிழ்நாடு அரசுக்கு 10,000 மெட்ரிக் டன் வழங்கப்பட்டுள்ளது. இதற்கான இ-ஏல அறிவிப்பை இந்திய உணவுக் கழகம் 10.02.2023 அன்று வெளியிட உள்ளது. இந்த ஏலம், 15.02.2023 அன்று நடத்தப்படும் என இந்திய உணவுக் கழகத்தின் தமிழ்நாடு மண்டல பொதுமேலாளர் வெளியிட்ட செய்திக்குறிப்பில் தெரிவித்துள்ளார்.
வணிகம் மற்றும் தொழில்துறை அமைச்சகம்
2020 மே மாதத்திற்கான இந்தியாவின் மொத்த விலைக் குறியீட்டு எண்
கடந்த மே மாதத்திற்கான மொத்த விலைக் குறியீட்டு எண்ணை மத்திய தொழில் மற்றும் உள்நாட்டு வர்த்தக மேம்பாட்டுத் துறையின் பொருளாதார ஆலோசகர் அலுவலகம் வெளியிட்டுள்ளது. அனைத்து பொருட்களுக்குமான  மே மாதத்திற்கான மொத்த விலை குறியீட்டெண்  குறைந்து 117.7ஆக இருந்தது. கடந்த மார்ச் மாதத்தில் இது 120.4 ஆக இருந்தது குறிப்பிடத்தக்கது.
மாதந்தோறுமான மொத்த விலை குறியீட்டெண் அடிப்படையில், மே மாதத்திற்கான வருடாந்திர பணவீக்க விகிதம் -3.21% ஆக இருந்தது. கடந்த ஆண்டு இதே மாதத்தில் இது 2.79 விழுக்காடாக இருந்தது.
-----
(Visitor Counter : 173